उन्होंने कहा कि हमने लोगों की बदलती आवश्यकताओं को पूरा करने के लिए गर्भ निरोधकों में बढोत्तरी की है और गुणवत्तापरक सेवाएं तथा ग्रामीण और शहरी दोनों क्षेत्रों में अंतिम उपभोक्ता तक वस्तु आपूर्ति सुनिश्चित करने के लिए कदम उठाये हैं। श्री जे पी नड्डा ने अंतरा कार्यक्रम के अन्तर्गत सार्वजनिक स्वास्थ्य प्रणाली में नए इंजेक्शन को शामिल किया और नए सॉफ्टवेयरपरिवार नियोजन तार्किक प्रबन्धन सूचना प्रणाली (एफपीएलएमआईएस) का शुभारंभ किया। यह सॉफ्टवेयर आपूर्ति श्रृंखला प्रबंधन को सुदृढ करने के लिए स्वास्थ्य सुविधा और आशा केन्द्रों में निरोधकों की मांग और वितरण के बारे में पूरी जानकारी प्रदान करने के लिए तैयार किया गया है।